તેણે કહ્યું હતું કે, ‘હું કહેવા ઇચ્છું છું કે, વર્ષોથી એક્ટિંગ ઇન્ડસ્ટ્રીમાં મહિલાઓનું શોષણ થાય છે. આજે આ મામલે મહિલાઓ કોઈ ડર વિના પોતાની આપવીતી કહેવા માટે આગળ આવી છે. જેના લીધે પુરુષોમાં ડર ફેલાઈ ગયો છે. જો હું એમ કહું કે, 80 ટકા પુરુષોની ઊંઘ ઊડી ગઈ છે તો એ ખોટું નહીં રહે. હંમેશાથી મહિલાઓનું શોષણ થાય છે અને તેમને પ્રેશરાઇઝ્ડ કરવામાં આવે છે. હું તો આવા અનેક અનુભવોમાંથી પસાર થઈ ચૂકી છું. હું કોઈનું નામ લેવા ઇચ્છતી નથી. હું જ્યારે આ ફીલ્ડમાં આવી હતી ત્યારે મારી ઉંમર માંડ 13 કે 14 વર્ષ હતી. એ સમયે કોઈ ખોટા બહાને જાંઘ કે પીઠ પર હાથ ફેરવી દે તો એ સમજાતું નહોતું.